**ประชาสัมพันธ์การชำระภาษี ประจำปี 2564**

 **องค์การบริหารส่วนตำบลศิลา อำเภอหล่มเก่า จังหวัดเพชรบูรณ์**

**ภาษีที่ดินและสิ่งปลูกสร้าง** 1. พนักงานสำรวจออกสำรวจที่ดินและสิ่งปลูกสร้าง

 เดือนตุลาคม-พฤศจิกายน 2563

 2. ประกาศบัญชีรายการที่ดินและสิ่งปลูกสร้าง เดือนพฤศจิกายน 2563

 3. แจ้งการประเมินภาษี เดือนกุมภาพันธ์ 2564

 4. ผู้เสียภาษีชำระภาษีตามแบบแจ้งการประเมินภายในเดือนเมษายน 2564

**ภาษีป้าย** ยื่นแบบและชำระภาษี ภายในเดือนมีนาคม 2564

 หรือภายใน 15 วัน นับแต่วันได้รับแจ้งการประเมิน

**ค่าธรรมเนียมและใบอนุญาตต่าง ๆ** ชำระได้ ตั้งแต่วันที่ 4 มกราคม 2564 เป็นต้นไป

**ติดต่อขอดูประกาศ ยื่นแบบและชำระภาษี ได้ที่ งานจัดเก็บรายได้ กองคลัง องค์การบริหารส่วนตำบลศิลา**

 **ในวันและเวลาราชการ หรือสอบถามเพิ่มเติมได้ที่ โทร. 0-5602-9810 ต่อ 12**

 **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

****

 **ภาษีที่ดินและสิ่งปลูกสร้าง**

สาระสำคัญของ พ.ร.บ. ภาษีที่ดินและสิ่งปลูกสร้าง พ.ศ.2562

พระราชบัญญัติภาษีที่ดินและสิ่งปลูกสร้าง พ.ศ.2562

วันเริ่มบังคับใช้กฎหมาย ๑๓ มีนาคม ๒๕๖๒ วันเริ่มจัดเก็บภาษี ๑ มกราคม ๒๕๖๓

 ภาษีที่ดินและสิ่งปลูกสร้างเป็นภาษี **ประเภทใหม่** ที่จะนำมาใช้จัดเก็บ**แทนภาษีโรงเรือนและที่ดิน และภาษีบำรุงท้องที่** โดยรายได้จากการจัดเก็บภาษีที่ดินและสิ่งปลูกสร้างทั้งหมด จะเป็นขององค์กรปกครองส่วนท้องถิ่นเพื่อนำไปใช้ในการพัฒนาท้องถิ่น

**วิธีการชำระภาษี**

องค์การบริหารส่วนตำบลศิลา จะแจ้งการประเมินภาษี ภายในเดือน**กุมภาพันธ์**

ผู้เสียภาษีชำระภาษี ตามแบบแจ้งการประเมิน ภายในเดือน**เมษายน**

หลักการจัดเก็บภาษี

 \* บุคคลธรรมดาหรือนิติบุคคลมีหน้าที่เสียภาษี

 \* ผู้จัดเก็บภาษีนำไปใช้ในการพัฒนาท้องถิ่น

 \* ฐานภาษีคิดจากมูลค่าของที่ดินและสิ่งปลูกสร้าง

 \* อัตราภาษีเป็นรูปแบบขั้นบันไดเพิ่มตามฐานภาษี

 \* ผู้มีหน้าที่เสียภาษีได้แก่ บุคคลธรรมดาหรือนิติบุคคลซึ่งเป็นเจ้าของที่ดิน หรือสิ่งปลูกสร้าง ผู้ครอบครอง

หรือทำประโยชน์ในที่ดินหรือสิ่งปลูกสร้างอันเป็นทรัพย์สินของรัฐ

 \* ทรัพย์สินที่ต้องเสียภาษี ได้แก่ ที่ดิน สิ่งปลูกสร้าง และ ห้องชุด

**ฐานภาษี** คือ มูลค่าทั้งหมดของที่ดินหรือสิ่งปลูกสร้าง โดยการคำนวณมูลค่าของที่ดินหรือสิ่งปลูกสร้าง เป็นไป

ตามหลักเกณฑ์ ดังนี้

 ที่ดิน ให้ใช้ราคาประเมินทุนทรัพย์ที่ดินเป็นเกณฑ์ในการคำนวณ

 สิ่งปลูกสร้าง ให้ใช้ราคาประเมินทุนทรัพย์สิ่งปลูกสร้างเป็นเกณฑ์ในการคำนวณ

 สิ่งปลูกสร้างที่เป็นห้องชุด ให้ใช้ราคาประเมินทุนทรัพย์ห้องชุดเป็นเกณฑ์ในการคำนวณ

 \* กรณีที่ดินหรือสิ่งปลูกสร้างที่ไม่มีราคาประเมินทุนทรัพย์การคำนวณมูลค่าให้เป็นไปตามหลักเกณฑ์วิธีการและเงื่อนไขที่กำหนดในกฎกระทรวง

 \* อัตราภาษี ได้มีการแบ่งประเภทที่ดินและสิ่งปลูกสร้างเป็น 4 กลุ่ม ตาม ลักษณะการใช้ประโยชน์ที่ดิน

ได้แก่ เกษตรกรรม ที่อยู่อาศัย พาณิชยกรรม และ ที่ดินรกร้างว่างเปล่า อัตราภาษีที่ใช้จัดเก็บจะเป็นรูปแบบขั้นบันไดเพิ่มขึ้นตาม มูลค่าของฐานภาษี

 \* ถ้าที่ดินเปลี่ยนแปลงการใช้ประโยชน์ ไม่ว่าภาระภาษีจะสูงขึ้นหรือลดลง ผู้เสียภาษีต้องแจ้งการเปลี่ยนแปลงการใช้ประโยชน์ที่ดินหรือสิ่งปลูกสร้างต่อองค์กรปกครองส่วนท้องถิ่น ภายใน 60 วัน นับตั้งแต่รู้เหตุว่ามีการเปลี่ยนแปลง

\*\* ใน ๓ ปีแรกของการจัดเก็บภาษี คือ ปี ๒๕๖๓-๒๕๖๕ ที่ดินของบุคคลธรรมดาที่ใช้ประโยชน์ในการประกอบเกษตรกรรมให้ได้รับยกเว้นการจัดเก็บภาษี

 \*\* ที่ดินหรือสิ่งปลูกสร้างของนิติบุคคลไม่ได้รับยกเว้นมูลค่าของฐานภาษี

**อัตราจัดเก็บภาษี**

1. ที่ดินหรือสิ่งปลูกสร้างที่ใช้ประโยชน์ในการประกอบเกษตรกรรม (ต้องเป็นการทำนา ทำไร่ ทำสวน

 เลี้ยงสัตว์ เลี้ยงสัตว์น้ำ) ให้มีอัตราภาษีไม่เกิน ร้อยละ ๐.๑๕ ของฐานภาษี

 (๒) ที่ดินหรือสิ่งปลูกสร้างที่ใช้ประโยชน์เป็นที่อยู่อาศัย ให้มีอัตราภาษีไม่เกินร้อยละ ๐.๓ ของฐานภาษี

1. ที่ดินหรือสิ่งปลูกสร้างที่ใช้ประโยชน์อื่นนอกจาก (๑)

 หรือ (๒) ให้มีอัตราภาษีไม่เกิน ร้อยละ ๑.๒ ของ ฐานภาษี

1. ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทำ

ประโยชน์ตามควรแก่สภาพ ให้มีอัตราภาษีไม่เกินร้อยละ ๑.๒ ของฐานภาษี

 **การยกเว้นมูลค่าของฐานภาษี**

 ๑. ที่ดินหรือสิ่งปลูกสร้างที่เจ้าของซึ่งเป็นบุคคลธรรมดาใช้ประโยชน์ในการประกอบเกษตรกรรมอยู่ในเขตองค์กรปกครองส่วนท้องถิ่นใด ให้ได้รับยกเว้นมูลค่าของฐานภาษีของที่ดินหรือสิ่งปลูกสร้างนั้นรวมกันไม่เกิน

 ๕๐ ล้านบาท

 ๒. ที่ดินหรือสิ่งปลูกสร้างที่เจ้าของซึ่งเป็นบุคคลธรรมดาใช้เป็นที่อยู่อาศัยและมีชื่ออยู่ในทะเบียนบ้านใน

วันที่ ๑ มกราคมของปีภาษีนั้น ให้ได้รับยกเว้นมูลค่าของฐานภาษีไม่เกิน ๕๐ ล้านบาท

 ๓. กรณีที่บุคคลธรรมดาเป็นเจ้าของสิ่งปลูกสร้าง แต่ไม่ได้เป็นเจ้าของที่ดินหรือสิ่งปลูกสร้างดังกล่าวเป็น

ที่อยู่อาศัยและมีชื่ออยู่ในทะเบียนบ้าน ให้ได้รับยกเว้นมูลค่าของฐานภาษีไม่เกิน ๑๐ ล้านบาท

**ภาษีป้าย**

 **ภาษีป้าย**  เป็นภาษีที่จัดเก็บจากป้ายอันหมายถึงป้ายแสดงชื่อยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่น เพื่อหารายได้ ไม่ว่าจะได้แสดงหรือโฆษณาไว้ที่วัตถุใดๆด้วยอักษร ภาพหรือเครื่องหมายทีเขียนแกะสลักจารึก หรือทำให้ปรากฏด้วยวิธีอื่น

**กฎกระทรวง**

**กำหนดอัตราภาษีป้าย**

 **พ.ศ. ๒๕๖๓**

อาศัยอำนาจตามความในมาตรา ๕ วรรคหนึ่ง แห่งพระราชบัญญัติภาษีป้าย พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติภาษีป้าย (ฉบับที่ ๒) พ.ศ. ๒๕๓๔ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

 ข้อ ๑ ให้ยกเลิกกฎกระทรวง ฉบับที่ ๕ (พ.ศ. ๒๕๓๕) ออกตามความในพระราชบัญญัติภาษีป้าย พ.ศ. ๒๕๑๐

 ข้อ ๒ ให้กำหนดอัตราภาษีป้ายดังต่อไปนี้

1. ป้ายที่มีอักษรไทยล้วน
2. ป้ายที่มีข้อความที่เคลื่อนที่หรือเปลี่ยนเป็นข้อความอื่นได้ ให้คิดอัตรา ๑๐ บาทต่อห้าร้อยตารางเซนติเมตร
3. ป้ายนอกจาก (ก) ให้คิดอัตรา ๕ บาทต่อห้าร้อยตารางเซนติเมตร
4. ป้ายที่มีอักษรไทยปนกับอักษรต่างประเทศ และหรือปนกับภาพและเครื่องหมายอื่น
5. ป้ายที่มีข้อความ เครื่องหมาย หรือภาพที่เคลื่อนที่ หรือเปลี่ยนเป็นข้อความเครื่องหมาย หรือภาพอื่นได้

ให้คิดอัตรา ๕๒ บาทต่อห้าร้อยตารางเซนติเมตร

1. ป้ายนอกจาก (ก) ให้คิดอัตรา ๒๖ บาทต่อห้าร้อยตารางเซนติเมตร
2. ป้ายที่ไม่มีอักษรไทยไม่ว่าจะมีภาพหรือเครื่องหมายใดๆ หรือไม่ และป้ายที่มีอักษรไทยบางส่วนหรือทั้งหมดอยู่ใต้

หรือต่ำกว่าอักษรต่างประเทศ

1. ป้ายที่มีข้อความ เครื่องหมาย หรือภาพที่เคลื่อนที่ หรือเปลี่ยนเป็นข้อความเครื่องหมาย หรือภาพอื่นได้

ให้คิดอัตรา ๕๒ บาทต่อห้าร้อยตารางเซนติเมตร

1. ป้ายนอกจาก (ก) ให้คิดอัตรา ๕๐ บาทต่อห้าร้อยตารางเซนติเมตร

 ข้อ ๓ อัตราภาษีป้ายตามที่กำหนดในกฎกระทรวงนี้ ให้ใช้บังคับสำหรับป้ายที่ต้องเสียภาษีป้ายตั้งแต่

วันที่ ๑ มกราคม พ.ศ. ๒๕๖๔ เป็นต้นไป

 ข้อ ๔ ป้ายที่ต้องเสียภาษีป้ายก่อนวันที่ ๑ มกราคม พ.ศ.๒๕๖๔ ให้เป็นไปตามอัตราภาษีป้ายที่กำหนดในกฎกระทรวง ฉบับที่ ๕ (พ.ศ. ๒๕๓๕) ออกตามความในพระราชบัญญัติภาษีป้าย พ.ศ.๒๕๑๐

**ขั้นตอนการชำระภาษีป้าย**

การยื่นแบบแสดงรายการเพื่อเสียภาษีป้าย

 ผู้เป็นเจ้าของป้ายจะต้องยื่นแบบ ภ.ป.1 ภายในเดือนมีนาคมของทุกปี กรณีที่ติดตั้งป้ายใหม่จะต้องยื่นแบบ ภ.ป.1 ภายใน 15 วันนับแต่วันที่ติดตั้งป้ายใหม่

การชำระเงินค่าภาษี

 ผู้เป็นเจ้าของป้ายจะต้องชำระภาษีภายใน 15 วัน นับแต่วันที่ได้รับแจ้งประเมิน

การไม่ยื่นแบบและชำระค่าภาษีป้ายภายในกำหนดเวลา

 ผู้เป็นเจ้าของป้ายรายใดไม่ยื่นแบบภายในกำหนดจะต้องเสียเงินเพิ่มอีก ร้อยละ 10 ของภาษี